**ELŐTERJESZTÉS**

**A Gazdasági és Jogi Bizottság 2022. június 20-i ülésére**

**Javaslat az AGORA Savaria Kulturális és Médiaközpont Nonprofit Kft. Szervezeti és Működési Szabályzatának módosítására**

Az AGORA Savaria Kulturális és Médiaközpont Nonprofit Kft. ügyvezetője a Szombathelyi Képző Központ Nonprofit Kft. 2022. június 30. napjával történő beolvadására tekintettel a társaság szervezeti és működési szabályzatának módosítására tett javaslatot. A Szombathelyi Képző Központ Nonprofit Kft. feladatait a jövőben a Wagner András Humán Szolgáltatási és Felnőttképzési Központ Szakmai Egység elnevezésű szervezeti egység fogja ellátni. Az SZMSZ módosításokkal egységes szerkezetbe foglalt szövegét (a módosításokat dőlt betűs kiemeléssel jelölve) az előterjesztés melléklete tartalmazza.

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés b) pont bc) alpontja értelmében, ha a gazdasági társaságban az önkormányzati tulajdonrész az 50 %-ot eléri, vagy meghaladja, úgy a gazdasági ügyeket ellátó bizottság dönt a szervezeti és működési szabályzat módosítása kérdésében.

A felügyelőbizottság az SZMSZ módosítását elfogadta.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjen.

**Szombathely, 2022. június 16.**

 **/: Dr. Nemény András :/**

**Határozati javaslat**

**…./2022. (VI. 20.) GJB. számú határozat**

A Gazdasági és Jogi Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdés b) pont bc) alpontjában biztosított hatáskörében eljárva az AGORA Savaria Kulturális és Médiaközpont Nonprofit Kft. módosított Szervezeti és Működési Szabályzatát az előterjesztés mellékletében foglalt tartalommal elfogadja.

**Felelős:** Dr. Nemény András polgármester

 Horváth Soma alpolgármester

Bokányi Adrienn, a Gazdasági és Jogi Bizottság elnöke

 (végrehajtásért: Nagyné dr. Gats Andrea, a Jogi és Képviselői Osztály vezetője

 Horváth Zoltán, a társaság ügyvezetője)

**Határidő:** azonnal